سامی قوم (ناروے)
ناروے یورپ میں واقع ہے یہ اسکینڈے نیویا کا ایک سرسبز و شاداب اور خوش حال ملک ہے جہاں امریکا کے ریڈ انڈین Red Indians اور آسٹریلیا کے ایبوریجنل Aboriginal کی طرح کچھ قدیم باشندے آباد ہیں جو سامی Sami کہلاتے ہیں اس وقت ناروے میں ان لوگوں کی تعداد تیس ہزار  کے لگ بھگ ہے سامی باشندوں کی اپنی منفرد ثقافت اور زبان ہے یہ بڑے رنگ برنگے اور کشیدہ کاری سے سجے ہوئے لباس پہنتے ہیں سامی باشندوں کا رہن سہن مکانات رقص و سرور دست کاریاں اور دیگر فنون ایک خاص تہذیبی رنگ کے حامل ہیں تقریبا نصف سامی باشندے ناروے کے علاقے فن مارک میں آباد ہیں جب کہ باقی سویڈن اور فن لینڈ سے ملحق سرحدی علاقوں میں رہتے ہیں یہ لوگ رینڈئیر برفانی ہرن Reindeer پالتے ہیں ماہی گیری زراعت تجارت اور مواصلات کے شعبوں میں بھی کام کرتے ہیں کچھ سامی اب ناروے کی شہری نظام کا حصہ بھی بن چکے ہیں اور زندگی کے تمام شعبوں میں مصروف عمل ہیں ان کی قدیم تہذیب اور تمدن اب بھی محفوظ ہے اس لیے کہ یہ اپنی تاریخ اور روایات پر بڑا فخر کرتے ہیں یہ گورے چٹے لوگ چہروں پر مسکراہٹ سجائے آپ کو اپنے علاقوں میں خوش آمدید کہنے کے منتظر رہتے ہیں